joelniklaus/EU_Wikipedias huggingface dataset:
Hažlín

Hažlín je obec na Slovensku v okrese Bardejov.

V Hažlíne sa konajú každoročne folklórne podujatia a aj školské vystúpenia. V obci sa nachádza základná škola a od 1. - 9. ročník, materská škola, 3 novopostavené bytové domy, plánuje sa postaviť pre obyvateľov tejto bytovky hlavne pre deti hracie miesto a garáže. Čo sa týka osvetlenia, je vynovené a vždy funkčné vďaka slnku. Hažlinské potoky sú bezpečné, a ochránené proti povodniam a sú ohradené zábradlím ako aj tlmiče nárazov. Obecný úrad je v rekonštrukcii spolu aj s exteriérom školy. Opravený je aj obecný rímskokatolícky kostol aj jeho okolie (parkovisko a príjazdové cesty). Separovanie a recyklácia odpadov sa koná každý mesiac.

Obecné symboly

Referencie

Iné projekty 

 
Obce okresu Bardejov
Harhaj

Harhaj je obec na Slovensku v okrese Bardejov. K 31. 12. 2015 mala obec 266 obyvateľov.

Referencie 

 
Obce okresu Bardejov
Koprivnica (okres Bardejov)

Koprivnica je obec na Slovensku v okrese Bardejov.

Polohopis 
Obec leží v juhozápadnom okraji Nízkych Beskýd.

Dejiny 
Archeologické nálezy o sídlisku z 9. storočia svedčia, že patrí k najstarším dedinám na Slovensku. Prvé písomné zmienky o obci sú z rokov 1259 a 1283. V roku 1427 bola vo vlastníctve rodiny makovických Cudarovcov a mala 62 poddanských usadlostí, bola to jedna z najľudnatejších obcí Šariša. Neskôr sa dostala postupne do držby viacerých drobných zemepánov. V roku 1600 mala 29 rodín poddaných, evanjelický kostol, faru, školu, mlyn, v roku 1828 bolo v 119 domoch 876 obyvateľov, v roku 1900 mala 454 obyvateľov a v roku 1970 767 obyvateľov.

Kultúra a zaujímavosti

Pamiatky 
 Rímskokatolícky kostol sv. Ondreja apoštola, pôvodne gotický s klasicistickou úpravou, postavený začiatkom 14. storočia. V roku 1520 vyhorel, ale onedlho opravený ostal do roku 1718 bez väčších zmien. Okolo roku 1748 sa na ňom uskutočnila baroková prestavba a po zemetrasení v roku 1808 prestavba klasicistická. Opravné práce väčšieho rozsahu sa urobili v roku 1856, 1894 a po roku 1914.

 Klasicistická kúria zo začiatku 19. storočia a malá kúria z prvej polovice 19. storočia, prestavaná okolo roku 1900. 
 
Narodil sa tu RNDr. Andrej Grega - slovenský pedagóg a fyzik.

Referencie 

 
Obce okresu Bardejov
Ondavka (okres Bardejov)

Ondavka je obec na Slovensku v okrese Bardejov.

Polohopis 
Obec leží v pramennej oblasti Ondavy v severnej časti Nízkych Beskýd. Severný okraj chotára, ktorý tvorí severovýchodný okraj bardejovského okresu, tvorí zároveň štátnu hranicu s Poľskom. Povrch v okolí je len mierne zvlnený, výraznejšie sa dvíha na východ od obce. 

Prístupná je cestou III/3520, ktorá vedie z Nižnej Polianky do Becherova. Bardejov je vzdialený  južne, do Svidníka je to  juhovýchodným smerom a hraničný prechod Konieczna je vzdialený .

Geológia 
Zväčša odlesnený povrch je tvorený flyšom, na dne plytkých údolí sú štvrtohorné náplavy a svahové hliny.

Dejiny 
Osídlenie obce sa datuje na prelom 16. a 17. storočia, pričom písomne doložená Ondawka je v roku 1618. Patrila panstvu Makovica, v roku 1787 v nej žilo 114 obyvateľov v 19 domoch, v roku 1828 to bolo už 190 obyvateľov v 25 domoch. Živobytie miestnym poskytovalo hlavne poľnohospodárstvo a chov dobytka, v súčasnosti pracujúci ľudia dochádzajú do Bardejova, Svidníka alebo Košíc. Veľké škody napáchal v roku 1949 požiar, o rok neskôr tu vzniklo JRD.

Pamiatky 
V obci je katolícky kostol Panny Márie Ochrankyne z roku 1881.

Referencie

Zdroj 
 Informácie o Ondavke na e-obce.sk 

 
Obce okresu Bardejov
Rusínske obce okresu Bardejov
Ortuťová

Ortuťová je obec na Slovensku v okrese Bardejov.

Referencie 

 
Obce okresu Bardejov
Rusínske obce okresu Bardejov
Osikov

Osikov je obec na Slovensku v okrese Bardejov.

Polohopis 
Obec leží v Raslavickej brázde, podcelku Ondavskej vrchoviny, v údolí Osikovského potoka. Západne sa dvíha úpätie Čergova, ktorý poskytuje atraktívne turistické ciele. Osikov je prístupný cestami III. triedy z troch smerov, s Prešovom i Bardejovom je prístup cestou II/545.

Dejiny 
Obec patrila šľachticom z Perína. Za prvej ČSR bola známa výrobou šindľov a košikárstvom.
V obci je kompletne vybudovaná infraštruktúra inžinierských sietí.

Pamiatky 
V obci Osikov je pozoruhodný renesančný rímskokatolícky kostol sv. Michala archanjela z roku 1612  s „husitskou“ vežou, ukončenou tzv. lastovičím chvostom – štítovou atikou. V interiéri môžete nájsť renesančný kalich z roku 1545.

Kultúra 
Obec je známa najmä svojou tradičnou folklórnou hudbou a folklórnym súborom.

Referencie

Iné projekty 

 
Obce okresu Bardejov
Petrová

Petrová (, rusínsky Pitrova) je obec na Slovensku v okrese Bardejov s rusínskymi a rómskymi obyvateľmi. V obci je gréckokatolícky farský chrám (cerkev) sv. Paraskevy z roku 1819 a kaplnka Narodenia Panny Márie z roku 1920.

Referencie

Iné projekty 

 
Obce okresu Bardejov
Rusínske obce okresu Bardejov
Šiba

Šiba je obec na Slovensku v okrese Bardejov.

História obce 
Prvá písomná zmienka o tejto obci je v súpise dedín zdanených v roku 1427 daňou kráľovi. Obec Šiba bola v minulosti známa Sklárskou hutou ktorá sa nazývala Juliental. V obci sa v minulosti nachádzali aj mlyny horný a dolný (budova mlynu bola nedávno zdemolovaná). V obci mala sídlo aj pánska rodina Fickerovcov. Táto "hájenka" ktorá bola ich sídlom dodnes stojí a je najstaršia zachovaná budova v obci.

Poloha obce 
Obec sa nachádza v juhozápadnej časti bardejovského okresu. Od okresného mesta je vzdialená 7 km. Nachádza sa na severovýchodnom úpätí pohoria Čergov. Najvyšší vrch v šibskom chotári je Bukový vrch ,ktorý dosahuje výšku

Názov obce 
V roku 1427 sa obec spomína pod názvom Siba, v roku 1449 Seib, na začiatku 16. storočia Scheiba, neskôr Syba. Nemecké slovo scheibe označuje okrem iného aj okenné sklo, z ktorého sa neskôr vyvinulo nárečové šarišské slovo šiba. Avšak nepredpokladá sa, žeby sa tu v 14.-15. storočí rozvinula remeselná výroba tabuľového skla. Pravdepodobnejšie je, že Scheibe resp. Šiba bolo prezývkou prvého miestneho šoltýsa. Šoltýstvo-(dedičné richtárstvo).

Obecné symboly

Erb 
Erb obce tvorí: V červenom poli štítu na čiernej pôde zlatý pluh so strieborným lemešom vo vrchnej časti štítu strieborný obojručný nôž so zlatými rukoväťami.

Literatúra 
 ARTIMOVÁ, Marta - UJJ, Tibor: Hervartov, Šiba, Uście Gorlickie. Hervartov : Obecný úrad, 2006. 1. vyd. 216 s. ISBN 80-969536-5-6

Referencie 

 
Obce okresu Bardejov
Sveržov

Sveržov je obec na Slovensku v okrese Bardejov.

Občianska vybavenosť 
V obci Sveržov sa nachádzajú 2 predajne potravín, pohostinské odbytové stredisko, 2 kostoly: rímskokatolícky a evanjelický. Pošta sa nachádza v susednej obci Gaboltov. Okresné mesto Bardejov je vzdialené 12 km, prístup je zabezpečený autobusovou dopravou.

Referencie

Iné projekty 

 
Obce okresu Bardejov
Oľšavce

Oľšavce je obec na Slovensku v okrese Bardejov.

Referencie 

 
Obce okresu Bardejov
Šašová

Šašová je obec na Slovensku v okrese Bardejov.

Referencie 

 
Obce okresu Bardejov
Rusínske obce okresu Bardejov
Gréckokatolícke pútnické miesta
Tarnov

Tarnov je obec na Slovensku v okrese Bardejov.

Referencie

Iné projekty 

 
Obce okresu Bardejov
Jedlinka

Jedlinka je obec na Slovensku v okrese Bardejov.

V strede obce sa nachádza národná kultúrna pamiatka - grékokatolícky drevený chrám Ochrany Presvätej Bohorodičky z roku 1763.

Referencie

Iné projekty

Externé odkazy 
 Chrám Ochrany Presvätej Bohorodičky

 
Obce okresu Bardejov
Rusínske obce okresu Bardejov
Lopúchov

Lopúchov je obec na Slovensku v okrese Bardejov.

Referencie 

 
Obce okresu Bardejov
Lukavica (okres Bardejov)

Lukavica je obec na Slovensku v okrese Bardejov

Poloha 
Lukavica leží v Nízkych Beskydách v údolí potoka Lukavica, ktorý je pravostranným prítokom Tople. Kataster obce sa rozprestiera v nadmorskej výške od 350 do .

Dejiny 
Názvy obce v minulosti
 r. 1773 – Lukawicza, Lukavnicza
 r. 1786 – Lukawicza
 r.1808 – Lukawicza,Lúka
 r. 1863 – Lukovica
 r. 1873 – 1902 – Lukavica
 r. 1907 – 1913 – Kislankás

Pamiatky 
Na území obce sa nachádza historická drevená zvonicaa mohylník.

Život v obci 
V súčasnosti v obci funguje niekoľko dobrovoľných organizácii: 
 Miestny odbor Matice slovenskej
 Dobrovoľný hasičský zbor
 Únia žien Slovenska 
 Poľovnícke združenie

Referencie 

 
Obce okresu Bardejov
Rusínske obce okresu Bardejov
Malcov

Malcov je obec na Slovensku v okrese Bardejov. V obci je gréckokatolícky chrám Stretnutia Pána so Simeonom z roku 1338 a kaplnka Narodenia Panny Márie z roku 1830. V Malcove je aj rímskokatolícky kostol Sedembolestnej Panny Marie. Starostom je Miroslav Cingeľ, v obci sú tri obchody, pošta, základná škola a krásna príroda. Medzi najromantickejšie miesta patrí Večný potok nazývaný jarok a nad ním prudký lesný kopec. Obec žije, bývajú v nej aj mladí ľudia, no málokto z nich pracuje priamo v obci. Obec má však zlé spojenie s verejnou dopravou, dostupná je z Popradu a Starej Ľubovne po starej ceste alebo z Bardejova, nemá napojenie na železnicu. Z Bratislavy je to najrýchlejšie smerom na Banskú Bystricu, následne cez Čertovicu na Poprad a po starej ceste cez Starú Ľubovňu.

Referencie

Iné projekty

Externé odkazy 
 http://www.malcov.sk/ - oficiálne stránky obce
 Obec Malcov na portáli Wikimapia

 
Obce okresu Bardejov
Rusínske obce okresu Bardejov
Marhaň

Marhaň je obec na Slovensku v okrese Bardejov.

Marhaň je malá dedina na východe Slovenska, ktorá leži pri rieke Topľa medzi mestami Bardejov a Giraltovce. Prvá písomna zmienka je o tejto dedine z roku 1277. Na jej označenie sa používalo viacero mien : Margón, Margóna, Margala. Dlhé obdobie bola v minulosti súčasťou panstva Dessewffyovcov. V dedine boli v minulosti postavené dva kaštiele, ten novší nebol však nikdy obývaný a v povojnovom obdobi bol zrucaný. Starší kaštieľ  je dnes opravený a slúži na rôzne účely pre potreby miestnych obyvateľov.

Poľnohospodársky charakter obce ako aj  chov rýb v miestnych rybníkoch odzrkadľuje aj samotný erb obce. V obci sa nachádza základná škola, katolícky i evanjelický kostol. V súčasnosti žije v obci 963 obyvateľov.

Referencie

Iné projekty 

 
Obce okresu Bardejov
Bačka

Bačka je aj srbský názov historického územia Báčka.

Bačka () je obec na Slovensku v okrese Trebišov.

Symboly obce 
Podľa Heraldického registra  má obec tieto symboly prijaté v roku 2009. Na erbe je tradičný poľnohospodársky motív podľa odtlačku pečatidla z roku 1787.

Erb 
V zelenom štíte na čiernej, zaltými hrudami posiatej pažiti veľký strieborný pravošikmý prevrátený lemeš.

Vlajka 
Vlajka má podobu troch pozdĺžnych pruhov bieleho, zeleného a žltého v pomere 3:2:3 Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Rímskokatolícky kostol sv. Imricha, jednoloďová pôvodne gotická stavba s polygonálnym ukončením presbytéria a mierne predstavanou vežou z polovice 15. storočia. Presbytérium má dochovanú gotickú hviezdicovú klenbu z obdobia okolo roku 1510, z tohto obdobia pochádza aj kamenné neskorogotické pastofórium. Na jednej z konzol gotickej klenby je umiestnený erb rodiny Guth-Keled. Hrebienková krížová klenba v lodi pochádza z obdobia okolo roku 1700. V 18. storočí prešiel barokovou úpravou. V rokoch 1928-1929 bol prefasádovaný. Hlavný oltár je neogotický s obrazom Immaculaty od I. Révesza z roku 1887. Ďalej sa tu nachádza voľný obraz Ukrižovanie, maľba na dreve z polovice 18. storočia. Fasády kostola sú členené opornými piliermi a polkruhovo ukončenými oknami so šambránami. Veža je horizontálne členená kordónovými rímsami a ukončená trojuholníkovými štítmi s terčíkom s hodinami a ihlancovou helmicou. 

 Reformovaný kostol, jednoloďová klasicistická stavba s polygonálnym záverom a vežou tvoriacou súčasť jej hmoty z roku 1823. Obnovou prešiel v rokoch 1867 a 1918. V interiéri sa nachádza kazateľnica umiestnená do stredu dlhšej strany pôdorysu. Kostol má hladké fasády s nárožným zaoblením, členené polkruhovo ukončenými oknami. Veža vyrastá zo štítového priečelia vo forme rizalitu. Členená je lizénovým rámom a ukončená korunnou rímsou s terčíkom s hodinami a zvonovitou helmicou s laternou.

Referencie

Externé odkazy 
 Oficiálna stránka obce

 
Obce okresu Trebišov
Porúbka (okres Bardejov)

Porúbka je obec na Slovensku v okrese Bardejov.

Referencie 

 
Obce okresu Bardejov
Bačkov (okres Trebišov)

Bačkov () je obec na Slovensku v okrese Trebišov, približne 3,62 km severozápadne od mesta Sečovce.

Vývin názvu 
 1773 – Bacska, Bacžkow,
 1786 – Bacschko,
 1808 – Bacsko, Bačkow,
 18631913 – Bacskó
 od 1920 – Bačkov.

Dejiny 
V chotári Bačkova našli archeológovia stopy po rozsiahlom sídlisku a črepy keramiky pochádzajúcej z 8.-9.storočia.

Prvá písomná správa o Bačkove sa zachovala v listine kráľa Bela IV. z roku 1245 o predaji a ohraničení majetkov Albínova a Techne (Dvorianky). Západný okraj tohto majetku sa rozprestieral k ceste vedúcej do dediny Bačkov. Aj tento strohý doklad však svedčí, že dedina Bačkov existovala aspoň pár desaťročí pred rokom 1245.
V druhej svetovej vojne bola dedina vypálená a spustošená ustupujúcimi nemeckými vojskami. Odohrala sa tu jedna z rozhodujúcich bitiek na Dargovskom fronte - Bitka na Lúke pri Žarnovčíku (1944). Nemecké vojská boli porazené a ustupovali ďalej na západ.

Symboly obce 
Podľa Heraldického registra  má obec tieto symboly prijaté 30. mája 2003. Na erbe je tradičný poľnohospodársky motív podľa odtlačku pečatidla z roku 1786.

Erb 
V zelenom štíte vznášajúce sa strnisko s pravošikmými bočnými stranami, na ňom snop a obrátené cepy - všetko zlaté.

Vlajka 
Vlajka má podobu troch pozdĺžnych pruhov zeleného, žltého a zeleného v pomere 1:3:4 Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Hrad Purušťan, archeologická lokalita zaniknutého hradu z druhej polovice 13. storočia. Hrad zanikol v druhej polovici 14. storočia. Lokalita sa nachádza v lese nad obcou. 

 Drevená zvonica na pôdoryse štvorca s ihlancovou šindľovou strechou z konca 18. storočia. Obnovou prešla v roku 2007. Zvonica má rámovú konštrukciu. Po jej bokoch stoja na kamenných podstavcoch dve ťažko identifikovateľné sakrálne plastiky. Zvonica akoby zázrakom unikla spustošeniu a vypáleniu obce počas II. svetovej vojny. Pôvodne sa v nej nachádzali dva zvony

Osobnosti obce

Rodáci 
 Imrich Frivaldský (* 1799 - † 1870), lekár, prírodovedec, botanik, entomológ a múzejník.

Pozri aj 
 Bačkovská dolina
 Bočkajovci

Referencie 

 
Obce okresu Trebišov
Varadka

Varadka je obec na Slovensku v okrese Bardejov.

Polohopis 
Obec leží v Nízkych Beskydách, pod ich hlavným chrbátom.

Dejiny 
Prvá písomná zmienka o obci je z roku 1470, ale šoltýs tu založil sídlisko už v polovici 15. storočia. Bola majetkom feudálneho panstva Makovica. V roku 1600 sídlisko pozostávalo len z 3 poddanských domov a mlyna. V roku 1715 až 1720 tu postupne hospodárilo 16 až 8 poddanských domácností, v roku 1828 bolo v obci 60 domov a 471 obyvateľov, v roku 1900 mala 296 a v roku 1970 228 obyvateľov.

Kultúra a zaujímavosti

Pamiatky 
 V obci sa nachádza pravoslávna drevená cerkev Chrám Ochrany Presvätej Bohorodičky z roku 1924.

Referencie

Iné projekty

Externé odkazy 
 Pravoslávny drevený Chrám Ochrany Presvätej Bohorodičky

 
Obce okresu Bardejov
Rusínske obce okresu Bardejov
Mokroluh

Mokroluh je obec na Slovensku v okrese Bardejov.

Demografia

Sčítanie 2021 
 údaje: Sčítanie obyvateľov, domov a bytov v roku 2021

Referencie 

 
Obce okresu Bardejov
Mikulášová

Mikulášová je obec na Slovensku v okrese Bardejov. Je sídlom gréckokatolíckej farnosti.

Demografia

Sčítanie 2021

Osobnosti obce

Rodáci 
 Daniel Škoviera (* 1946† 2021), klasický filológ, vysokoškolský učiteľ a prekladateľ starokresťanskej a humanistickej literatúry.

Referencie

Iné projekty 

 
Obce okresu Bardejov
Rusínske obce okresu Bardejov
Biel (okres Trebišov)

Biel (v minulosti Béľ, Bieľ, ) je obec na Slovensku v okrese Trebišov.

Polohopis 
Obec leží v juhovýchodnej časti Východoslovenskej nížine.

Dejiny 
Prvá písomná zmienka o obci je z roku 1265. Pred 14. storočím bol v dedine aj kostol, ale písomné doklady o ňom sa zachovali len z tohto obdobia. Obec patrila miestnym zemanom Šeneiovcom. V roku 1600 sídlisko pozostávalo len zo 17 poddanských domov. Neskôr sa počet obyvateľov výrazne menil. V období rokov 1715 až 1720 tam žilo 7 poddanských domácností, v roku 1828 bolo v obci 79 domov a 587 obyvateľov, v roku 1900 mala 907 a v roku 1970 1545 obyvateľov.

Symboly obce 
Podľa Heraldického registra  má obec tieto symboly prijaté 9. novembra 1995. Bol vytvorený podľa odtlačku pečatidla z roku 1787.

Erb 
V modrom štíte strieborná kotva so zlatým okom, ovenčená dvoma zlatými ratolesťami.

Vlajka 
Vlajka má podobu piatich pozdĺžnych pruhov rovnakej šírky v poradí žltý, modrý, biely, modrý a biely pruh. Vlajka 
má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Šeneiovský kaštieľ, jednopodlažná trojtraktová baroková stavba na pôdoryse písmena U z roku 1781. Úpravami prešiel v 19. storočí, počas druhej svetovej vojny bol poškodený. Interiéry sú plochostropé. Centrálny objekt je členený lizénami so stredným päťosovým rizalitom členeným pilastrami, ukončeným mansardovou strechou. Pred rizalit je predstavaný liatinový portikus s trojuholníkovým štítom, v ktorého tympanóne sú umiestnené hodiny. Okná so šambránami a nadokennými rímsami sú segmentovo ukončené. Centrálny objekt je obnovený, bočné krídla sú v dezolátnom stave. Okolo kaštieľa sa nachádza historický park.

 Rímskokatolícka kaplnka Panny Márie, neogotická stavba z roku 1854, pôvodne išlo o záhradný pavilón kaštieľa. Nachádza sa severne od kaštieľa, v parku kaštieľa. 

 Dedinská zvonica, murovaná stavba na pôdoryse štvorca so stanovou strechou z konca 19. storočia. Dekorovaná je nárožným zaoblením a lizénami. Rezonančné otvory sú segmentovo ukončené. 

 Reformovaný kostol, jednoloďová neogotická stavba s polkruhovým záverom a predstavanou vežou z prvej polovice 20. storočia. Fasády kostola sú hladké s polkruhovo ukončenými oknami a stupňovitým štítom. Veža je v spodnej časti štvorcová, v hornej má oktogonálny pôdorys. Ukončená je zvonovitou helmicou.

Referencie

Externé odkazy 
 Oficiálna stránka obce

 
Obce okresu Trebišov
Boťany (okres Trebišov)

Boťany () sú obec na Slovensku v okrese Trebišov.

Polohopis

Zoznam ulíc 
 Hlavná
 Kvetná
 Nový rad
 Malý rad
 Blatná
 Cintorínska

Symboly obce 
Podľa Heraldického registra  má obec tieto symboly prijaté 3. novembra 1995. Na erbe je motív podľa odtlačku pečatidla z roku 1787.

Erb 
V zelenom štíte strieborný bocian so zlatým zobákom a čiernym perím na krídlách a chvoste, držiaci zlatý kameň.

Vlajka 
Vlajka má podobu piatich pozdĺžnych pruhov bieleho, čierneho, zeleného, žltého, bieleho v pomere 2:2:2:2:2. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Rímskokatolícky kostol Najsvätejšieho srdca Ježišovho, jednoloďová neogotická stavba s polygonálnym ukončením presbytéria a predstavanou vežou z rokov 1906-1907. Stojí na mieste neskororenesančnej stavby z roku 1659. V interiéri sa nachádza neogotický oltár so sochami Ježiša, sv. Alžbety a sv. Jozefa. Fasády kostola sú členené opornými piliermi a oknami s lomeným oblúkom. Korunná rímsa je dekorovaná vlysom s motívom lomeného oblúka. Veža s ústupkovým portálom je členená kordónovými rímsami, lemovaná opornými piliermi a ukončená trojuholníkovými štítmi s reliéfnou kružbou a ihlancovou helmicou.

Referencie

Externé odkazy 
 Oficiálna stránka obce

 
Obce okresu Trebišov
Brehov

Brehov (v minulosti Imbreg, ) je obec na Slovensku v okrese Trebišov. Leží pri rieke Ondava, prvá písomná zmienka je z roku 1309, v nej sa obec spomína ako Imbregh.

Symboly obce 
Podľa Heraldického registra  má obec tieto symboly prijaté 24. apríla 2001. Na erbe je spojenie zamestnaneckých a prírodných motívov podľa pečate z roku 1752.

Erb 
V červenom štíte zo zeleného nízkeho vŕška vyrastajúci strieborný zlatolistý strom, vpravo od neho šikmá zlatá striebroplutvá ryba, chvostom prekrývajúca vŕšok, vľavo zlatá vztýčená obrátená jašterica, sediaca si na chvoste podstrčenom pomedzi zadné nohy a držiaca jeho koniec prednými končatinami.

Vlajka 
Vlajka má podobu piatich pozdĺžnych pruhov žltého, bieleho, červeného, bieleho a zeleného v pomere 2:1:1:1:2. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Kláštor minoritov s rímskokatolíckym kostolom sv. Františka z Assisi. Kostol sv. Františka z Assisi je jednoloďová pôvodne románska stavba s polkruhovým ukončením presbytéria a vežou tvoriacou súčasť jej hmoty asi z druhej štvrtiny 13. storočia. Románsky kostol mal staršie patrocínium sv. Klimenta. Pôvodný kostol bol z veľkej časti zničený pri tureckých vpádoch do oblasti v 17. storočí. V roku 1753 do obce prišli minoriti, ktorí prevzali zničený kostol a zásadne ho prestavali v duchu baroka v rokoch 1767-1769. Z pôvodnej stavby sa zachovala predná časť s murovanou emporou a vežou. Románskeho pôvodu sú pravdepodobne lizény na fasáde a kamenné stĺpiky zdvojených okien, bifórií. V rokoch 2004-2006 prebehol v kostole architektonicko-historický výskum. Priečelie kostola je členené lizénami a kordónovými rímsami. Veža s románskymi bifóriami je ukončená korunnou rímsou s terčíkom a ihlancovou helmicou. Vedľa stojaci minoritský kláštor je trojpodlažná baroková stavba na pôdoryse písmena U s valbovou strechou a hladkou fasádou z rokov 1767-1769.

 Reformovaný kostol, jednoduchá jednoloďová stavba s polygonálnym záverom a predstavanou vežou z konca 19. storočia. V roku 1949 bola pristavaná veža členená lizénami a ukončená ihlancovou helmicou. Kostol má hladké fasády.

Referencie

Externé odkazy 
 Oficiálna stránka obce

 
Obce okresu Trebišov
Kučín (okres Bardejov)

Kučín je obec na Slovensku v okrese Bardejov. Je to menšia dedina na východe Slovenska. Cez obec tečie potok ktorý sa nazýva Kožanka ktorá sa vlieva do rieky Topľa asi kilometer od dediny.

Referencie 

 
Obce okresu Bardejov
Kožuchov

Kožuchov (, ) je obec na Slovensku v okrese Trebišov.

Symboly obce 
Podľa Heraldického registra  má obec tieto symboly prijaté 8. februára 2004. Na erbe je ojedinelý a zaujímavý figurálny motív neznámeho pôvodu podľa odtlačku pečatidla z roku 1786.

Erb 
V modrom štíte striebroodetý muž v zlatom, strieborným perom opatrenom klobúku a v zlatých čižmách, s pravicou vbok, v ľavici so zlatou čašou.

Vlajka 
Vlajka má podobu piatich pozdĺžnych pruhov modrého, žltého, modrého, žltého, bieleho v pomere 1:2:1:1:1. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Reformovaný kostol, jednoloďová románska stavba s polkruhovou apsidou a predstavanou vežou pravdepodobne z prvej polovice 13. storočia. Pôvodné patrocínium kostola bolo Panny Márie. Od reformácie patrí reformovanej cirkvi, od 18. storočia tu sídlil samostatný cirkevný zbor. V 19. storočí bol upravovaný. Veža bola nadstavaná v roku 1912. Interiér je plochostropý, apsida je zaklenutá konchou. Z románskeho obdobia pochádza hrubá stavba, ďalšie zachované detaily čakajú na podrobnejší výskum, ktorý zatiaľ nebol realizovaný. V interiéri sa nachádza západná empora a kazateľnica umiestnená na pravej strane víťazného oblúka. Kostol má fasády členené polkruhovo ukončenými oknami so šambránami. Veža s nárožným zaoblením je ukončená ihlancovou helmicou. 

 Gréckokatolícky kostol Všetkých svätých, jednoloďová neorománska stavba s polkruhovým ukončením presbytéria a predstavanou vežou z roku 1921. Fasáda je členená polkruhovo ukončenými oknami so šambránami. Veža chrámu je horizontálne členená kordónovými rímsami s oblúčkovým vlysom a ukončená barokovou helmicou.

Referencie

Iné projekty 

 
Obce okresu Trebišov
Lipová (okres Bardejov)

Lipová je obec na Slovensku v okrese Bardejov.

Dejiny 
Bola založená v 15. storočí na panstve Makovica. Prvá písomná zmienka o Lipovej je z roku 1567. Lipová sa nachádza na juhovýchodnom cípe okresu Bardejov. Má bohatú históriu aj keď je to len malá dedinka, ktorú v roku 1787 obývalo iba 138 obyvateľov a tí sa zaoberali najmä chovom ošípaných a oviec i predajom baranieho mäsa. Obyvatelia tiež pracovali v lesoch a zaoberali sa tkáčstvom. K historickým pamiatkam patril hlavne gréckokatolícky chrám z roku 1872. Bol jednoduchý a malý. Vo vojne zhorel a preto v roku 1924 občania Lipovej začali s výstavbou nového chrámu, ktorý bol už murovaný.

V druhej svetovej vojne vyhorela skoro celá obec okrem 3 domov. Rok 1944 bol vojnový, pri jarných prácach bolo počuť ukrutné hrmenie nemeckých kanónov, ktoré boli pravdepodobne pred Dukelský priesmyk, od ktorého Lipová nie je veľmi ďaleko. Po roku 1949 začali obyvatelia s výstavbou cesty do susednej obce. V roku 1951 bolo do obce zavedené prvé telefónne spojenie, v roku 1955 bola Lipová pripojená na elektrickú sieť a v roku 1956 bola do obce zapojená aj autobusová linka. Ako prvá z obcí v Bardejovskom okrese obyvatelia Lipovej začali zveľaďovať svoju obec v novej forme výstavby. Začala vzrastať činnosť mládeže i starších občanov pri organizácii divadelných predstavení. Kultúrno-osvetová a športová činnosť stagnuje, dedinský život v kultúrnej oblasti sa sústreďovala prevažne na ľudové zábavy a posedenia mládeže v Kultúrnom dome (19751990). Politické strany zanikajú a do popredia sa dostáva cirkev, ktorá rôznym spôsobom vplýva na občanov. K 31. 12. 2015 mala Lipová 73 obyvateľov. Po tomto roku sa začalo s rekonštrukciou starých domov a novou úpravou obce. Počet obyvateľov obce neustále klesá.

Referencie 

 
Obce okresu Bardejov
Rusínske obce okresu Bardejov
Kazimír (okres Trebišov)

Kazimír (v minulosti Malý-/Veľký Kázimír, ) je obec na Slovensku v okrese Trebišov.

Kultúra a zaujímavosti

Pamiatky 
 Hrad Kazimír, zbytky hradu z polovice 13. storočia. Nachádza sa na miernej vyvýšenine zvanej Hrunok. Hrádok pôvodne strážil cestu zo Zemplína k Slanskému priesmyku. Z hradu sa dochovala jedna stena palácovej stavby siahajúca do druhého podlažia. 

 Reformovaný kostol, jednoduchá jednoloďová stavba s polygonálnym záverom a predstavanou vežou z konca 19. storočia. Postavený je na zvyškoch staršej neidentifikovanej stavby. Interiér je plochostropý, fasády kostola sú hladké. Veža je ukončená ihlancovou helmicou.

Referencie

Externé odkazy 
Oficiálna stránka obce

 
Obce okresu Trebišov
Hriadky

Hriadky (v minulosti Hrádky, Hradky, ) sú obec na Slovensku v okrese Trebišov.

Dejiny 
Dedina Hriadky v prvých desaťročiach 14. storočia patrila šľachticovi Petrovi, synovi Petena. Peter svojimi politickými názormi stratil dôveru kráľa Karola Róberta, ktorý mu odňal sečovské panstvo a v roku 1321 ho daroval šľachticom z rodu Bokša. Majetkovou súčasťou tohto panstva boli aj Hriadky. V tejto darovacej listine je najstarší zachovaný písomný doklad o dedine Hriadky.

Referencie

Externé odkazy 
 Oficiálna stránka obce

 
Obce okresu Trebišov
Hrčeľ

Hrčeľ (v minulosti Gerčeľ, ) je obec na Slovensku v okrese Trebišov.

Symboly obce 
Podľa Heraldického registra  má obec tieto symboly prijaté 26. septembra 1998. Na erbe je motív podľa odtlačku pečatidla z roku 1786.

Erb 
V modrom štíte po strieborných kameňoch kráčajúca zlatá srnka, nad ňou letiaci zlatý prirodzený bažant.

Vlajka 
Vlajka má podobu troch pozdĺžnych pruhov žltého, modrého, bieleho v pomere 3:2:3. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Reformovaný kostol, jednoloďová neoklasicistická stavba s polkruhovým záverom a predstavanou vežou z rokov 1904-1906. Stojí na mieste staršej drevenej stavby z roku 1800. Interiér je plochostropý. Fasády kostola sú hladké s polkruhovo ukončenými oknami. Veža je členená lizénami a kordónovými rímsami, ukončená je ihlancovou helmicou.

Referencie

Externé odkazy 
 Oficiálna stránka obce

 
Obce okresu Trebišov
Hraň

Hraň (v minulosti Garaň, Garaňa, ) je obec na Slovensku v okrese Trebišov. Nachádza sa tam aj kopec Stuchla.

Polohopis 
Obec leží uprostred Východoslovenskej nížiny pri sútoku riek Trnávky a Ondavy vo výške

Dejiny 
Hraň patrila v 14. storočí tamojším zemanom, nepochybne však v 14. a 15. storočí šľachticom z Lučenca a v druhej polovici 16. storočia postupne Bátoriovcom a Várdaiovcom.

Do písomností je v 14. a 15. storočí zaznamenaný ako Garan, od 16. storočia Garany, čo bol maďarizovaný tvar staršieho slovenského názvu Graň. Maďarčina ho zachovala ešte s hláskou g, ktorá sa v slovenčine od 13. storočia zmenila na h.

Kultúra a zaujímavosti

Pamiatky 
 Almášiovský kaštieľ, dnes Detská psychiatrická liečebňa, dvojpodlažná historizujúca stavba s prvkami anglickej neogotiky na nepravidelnom pôdoryse z rokov 1901-1903. Na tomto mieste stál pôvodne renesančný kaštieľ zo 16. storočia, ktorý bol neskôr barokovo upravený. Časť staršej stavby bola využitá pri úprave na súčasný kaštieľ. Podľa legendy ho gróf prehral v kartách. Od roku 1934 tu sídlil Ústav pre duševne chorú mládež. Počas druhej svetovej vojny internačný tábor pre poľských utečencov, neskôr koncentračný tábor pre maďarských politických väzňov. Po druhej svetovej vojne tu v roku 1952 zriadili Detský ošetrovací ústav. Fasády kaštieľa sú hladké, čiastočne z režnej tehly a hrázdenia. Okná majú kamenné ostenia. 

 Rímskokatolícky kostol Nájdenia svätého kríža, jednoloďová neskorobaroková stavba so segmentovým ukončením presbytéria a predstavanou vežou z rokov 1756-1757. Nachádza sa uprostred obce v ohradenom areáli. Kostol nechal postaviť Ján Okoličáni. Fasády kostola sú členené lizénami a segmentovo ukončenými oknami. Veža je členená lizénami a ukončená korunnou rímsou s terčíkom a ihlancovou helmicou. 

 Reformovaný kostol, jednoloďová klasicistická stavba s polkruhovým záverom a mierne predstavanou vežou z roku 1792. Úpravami prešiel v rokoch 1842-1850. Ďalšia úprava sa uskutočnila v roku 1912. Interiér je zaklenutý korýtkovou klenbou. Veža kostola je členená pilastrami a ukončená zvonovitou helmicou.

Referencie

Externé odkazy 
 Oficiálna stránka obce

 
Obce okresu Trebišov
Egreš (okres Trebišov)

Egreš () je obec v okrese Trebišov, na východe Slovenska.

Dejiny 
Najstaršia písomná zmienka o Egreši pochádza z roku 1398. Vtedy palatín Imrich Bubek riešil už predtým trvajúci spor o majetok dediny Egreš. Vzhľadom na archeologické poznatky a slovenský pôvod názvu možno existenciu dediny predpokladať už pred 11. storočím.

Kultúra a zaujímavosti

Pamiatky 
 Dedinská zvonica, murovaná ľudová stavba na pôdoryse štvorca s drevenou nadstavbou a stanovou strechou.

Referencie

Externé odkazy 
Oficiálna stránka obce

 
Obce okresu Trebišov
Dobrá (okres Trebišov)

Dobrá () je obec na Slovensku v okrese Trebišov.

Symboly obce 
Podľa Heraldického registra  má obec tieto symboly prijaté 7. mája 2008. Na erbe je motív podľa odtlačku pečatidla z roku 1787.

Erb 
V červenom štíte v zelenej pažiti strieborný lev v zlatej zbroji, ľavicou držiaci zlatý palcát.

Vlajka 
Vlajka má podobu šiestich pozdĺžnych pruhov červeného, bieleho, žltého, zeleného, bieleho, žltého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Gréckokatolícky kostol Nanebovstúpenia Pána, jednoloďová klasicistická stavba s polkruhovým ukončením presbytéria a predstavanou vežou z 90. rokov 18. storočia. Úpravami prešiel v rokoch 1924 a 1934-1936. Fasády chrámu sú členené lizénovými rámami, polkruhovo ukončené okná majú šambrány s klenákmi. Veža je ukončená korunnou rímsou s terčíkom a barokovou helmicou s laternou.

Občianska vybavenosť 
Obec má verejnú knižnicu a futbalové ihrisko.

Referencie

Externé odkazy 
 Oficiálna stránka obce 

 
Obce okresu Trebišov
Dargov (okres Trebišov)

Dargov (do roku 1948 Drahov, ) je obec na Slovensku v okrese Trebišov.

Dejiny 
Prvá písomná zmienka o obci je z roku 1321. Spomína sa ako dedina prislúchajúca k panstvu hradu Paruštyan. Obyvatelia obce sa živili zväčša drevorubačstvom a poľnohospodárstvom, neskôr i ťažbou stavebného kameňa (andezit) v blízkom kameňolome.
Dargov bol známym najmä počas druhej svetovej vojny. Obec bola takmer celá vypálená a pustošená ustupujúcimi nemeckými vojskami, ktoré na línii Slanec – Dargov – Čemerné vytvorili nepreniknuteľnú obranu (bunkre, zákopy a delostrelecké pozície), kde mali podľa velenia zotrvať ruskú ofenzívu, až do príchodu posíl. Ruskej armáde sa však podarilo túto obranu prelomiť a postupne oslobodiť aj zvyšok Slovenska.
Po vojne sa začalo s obnovou obce. Vybudoval sa gréckokatolícky chrám „Matky ustavičnej pomoci” a rímskokatolícky chrám „Božského srdca Ježišovho”. Obec postavila nový kultúrny dom s obecným úradom, je splynofikovaná a napojená na obecný vodovod. V letnom amfiteátri sa každoročne konajú Východoslovenské folklórne slávnosti. V jesennom období sa uskutočňujú Majstrová Slovenska v autokrose. Blízko obce sa nachádza rekreačné stredisko Biele Studničky.

Symboly obce 
Podľa Heraldického registra  má obec tieto symboly prijaté 24. júla 2004. Na erbe je  motív troch pútnikov podľa odtlačku pečatidla z roku 1786, ktorí by mohli predstavovať podľa gréckokatolíckych patrocinií troch cirkevných učiteľov.

Erb 
V modrom štíte, v zelenej pažiti stojaci traja striebroodetí, zlatoprepásaní, o zlaté palice sa opierajúci, vzájomne sa prekrývajúci a troma zlatými hviezdami prevýšení pútnici.

Vlajka 
Vlajka má podobu deviatich pozdĺžnych pruhov žltého, zeleného, bieleho, modrého, bieleho, modrého, bieleho, zeleného a žltého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Dedinská zvonica, ľudová drevená stavba na pôdoryse štvorca s otvorenou hornou časťou a stanovou strechou.

Kultúra 
 Východoslovenské folklórne slávnosti
 Majstrovstvá Slovenska v autokrose
 Rekonštrukcia bojov druhej svetovej vojny (2009)

Občianska vybavenosť 
 Obecný úrad
 Kultúrny dom
 Amfiteáter
 Nákupné stredisko a predajňa so zmiešaným tovarom

Referencie

Iné projekty

Externé odkazy 
 Oficiálna stránka obce

 
Obce okresu Trebišov
Čierna (okres Trebišov)

Čierna (v minulosti Černá, ) je obec na Slovensku v okrese Trebišov.

Symboly
Podľa Heraldického registra  má obec tieto symboly prijaté 8. marca 2006. Na erbe je prírodný a zamestnanecký motív s hovoriacim prvkom podľa pečatidla z roku 1787.

Erb 
V striebornom štíte na zelenej pažiti skáčuci čierny kôň v zlatej zbroji s červenou ohlávkou a uzdou.

Vlajka 
Vlajka má podobu piatich pozdĺžnych pruhov bieleho, červeného, čierneho, zeleného, žltého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Reformovaný kostol, jednoloďová klasicistická stavba so segmentovým záverom a vežou tvoriacou súčasť jej hmoty z roku 1838. Stojí na mieste staršej modlitebne z roku 1683. V interiéri sa nachádza kazateľnica prepojená s Mojžišovou lavicou z roku 1911, dielo Alexandra a Štefana Kocsiovcov. Fasády kostola sú členené lizénovými rámami a polkruhovo ukončenými oknami, dekorované sú nárožnými zaobleniami. Veža vyratská zo štítového priečelia vo forme rizalitu, ukončená je ihlancovou helmicou.

Referencie

Externé odkazy 
 Oficiálna stránka obce

Iné projekty 

 
Obce okresu Trebišov
Černochov

Černochov (v minulosti Černahov, ) je obec na Slovensku v okrese Trebišov.

Polohopis 
Obec leží v južnej časti Východoslovenskej nížiny, na juhozápadnom úpätí Zemplínskych vrchov.

Dejiny 
Tunajšie sídlisko vzniklo už pred 13. storočím. Prvá písomná zmienka o dedine je z roku 1298. Okolo roku 1440 malo sídlisko približne 15 domov, v roku 1600 už pozostávalo z 20 poddanských domov. Neskôr sa počet obyvateľov i domov výrazne menil. V roku 1715 tu bolo 15 obývaných domov, v roku 1720 tu bolo iba 12 poddanských domácností, v roku 1828 bolo v obci 53 domov a 397 obyvateľov, v roku 1900 mala 470 a v roku 1970 420 obyvateľov. Obyvateľstvo sa zaoberalo poľnohospodárstvom, ovocinárstvom a vinohradníctvom.

Kultúra a zaujímavosti

Pamiatky 
 Reformovaný kostol, jednoloďová klasicistická tolerančná stavba s polygonálnym záverom a predstavanou vežou, z roku 1793. Stojí na mieste staršej drevenej stavby doloženej už v roku 1600. Pôvodne bol bez veže, pristavali ju až v 19. storočí pri opravách. Obnovou prešel v roku 1950. Interiér je plochostropý. Postavenie kostola pripomína pamätná tabuľa umiestnená nad portálom. Fasády kostola súčlenené lizénami, veža je ukončená zvonovitou helmicou s laternou.

Referencie

Externé odkazy 
 Oficiálna stránka obce

 
Obce okresu Trebišov
Čerhov

Čerhov (v minulosti Čergov, ) je obec na Slovensku v okrese Trebišov.

Dejiny 
Dejiny obce Čerhov sa datuje už od roku 1067, dôkaz o tom je uvedený v knihe "Obce Zemplínskej župy". Táto kniha je jedným z dôležitých dokumentov o vzniku a existencii Čerhova už v dávnej minulosti. Na strane 36 tejto knihy je uvedené, že ide o malú slovenskú obec "tót kisközség" ešte z obdobia príchodu predkov dnešných Maďarov do ich terajšej vlasti "Honfoglalás korabeli heliség".

Významný maďarský odborník dejín Zemplínskej župy, Dongo Gyárfás Géza, v časopise Príspevky k dejinám Zemplínskej župy "Adalékok a Zemplén Vármegye Történetéhez" v časti V., na strane 5 uvádza, že v zozname medzi jedenástimi obcami Zemplínskej župy z obdobia Árpádovcov existuje aj obec Čerhov. "Árpád korabeli községeing ... 11 kö zség közőtt szerepel Csörgő".  Podľa uvedeného zistenia je zrejme, že existencia obce Čerhov bola už v 11. storočí, a preto by sa mala zaradiť medzi najstaršie obce v juhovýchodnej časti Slovenska napriek tomu, že vo Vlastivednom slovníku obcí na Slovensku sa uvádza rok 1329.Csörgő

Kultúra a zaujímavosti

Pamiatky 
 Rímskokatolícky kostol Narodenia Panny Márie, jednoloďová neskoroklasicistická stavba s polkruhovým ukončením presbytéria a vežou tvoriacou súčasť jej hmoty z roku 1858. Stojí na mieste staršej stavby pravdepodobne zo 16. storočia. Priestor kostola je plochostropý. V interiéri sa nachádza oltár z doby vzniku kostola. Ďalej je tu voľný obraz Vzkriesenie Lazara z roku 1871 od V. Klimkovicsa. Fasády kostola s polkruhovo ukončenými oknami sú hladké. Veža je členená lizénovým rámom a ukončená ihlancovou helmicou.

Referencie

Externé odkazy 
 Oficiálna stránka obce

 
Obce okresu Trebišov
Čeľovce

Čeľovce () je obec na Slovensku v okrese Trebišov.

Kultúra a zaujímavosti

Pamiatky 
 Rímskokatolícky kostol sv. Anny, jednoloďová pôvodne klasicistická stavba s polygonálnym ukončením presbytéria a mierne predstavanou vežou z roku 1802. Stojí na mieste staršieho dreveného kostola. Veža bola pristavaná v roku 1856. V rokoch 1925-1928 bol výrazne prestavaný. V interiéri sa nachádza oltár z roku 1893 s obrazom sv. Anny od Pavla Hegedüsa. Kostol má fasády dekorované opornými piliermi a oblúčkovým vlysom. Veža je v spodnej časti štvorcová, v hornej osemuholníková s trojuholníkovými štítmi a ihlancovou helmicou. 

 Reformovaný kostol, jednoloďová neoklasicistická stavba s polygonálnym záverom a mierne predstavanou vežou z roku 1877. Fasády kostola sú členené lizénovými rámami, polkruhovo ukončené okná majú jednoduché šambrány. Veža má nárožné kvádrovanie v dolnej časti a pilastre v hornej časti. Nad rezonančnými otvormi so šambránami sú umiestnené terčíky, ukončená je ihlancovou helmicou. 

 Gréckokatolícky kostol Premenenia Pána, takzvaný dolný kostol, jednoloďová secesná stavba s polkruhovo ukončeným presbytériom a mierne predstavanou vežou z rokov 1934-1935. Fasády kostola sú dekorované lizénami a oblúčkovým vlysom. Na fasáde kostola sa opakuje motív polkruhového štítu. Veža má združené okná, terčíky a ukončená je zvonovitou helmicou s laternou. 

 Gréckokatolícky kostol Narodenia Presvätej Bohorodičky, horný kostol, jednoloďová modernistická stavba s polygonálne ukončeným presbytériom, transeptom a predstavanou vežou z roku 1935. Kostol si pôvodne postavili veriaci zo susednej obce Egreš. Kostol má polkruhovo ukončené okná. Vstup je riešený ako nepravý trojosový portikus. Veža je v spodnej časti štvorcová v hornej osemuholníková ukončená barokovou helmicou s laternou.

Referencie

Externé odkazy 
 Oficiálna stránka obce

 
Obce okresu Trebišov
Cejkov (okres Trebišov)

Cejkov (v minulosti Čejkov, Cékov, ) je obec na Slovensku v okrese Trebišov.

Symboly obce 
Podľa Heraldického registra  má obec tieto symboly prijaté v roku 1997. Na erbe je motív podľa odtlačku pečatidla z roku 1786.

Erb 
V striebornom štíte pred zeleným smrekom po zelenej pažiti bežiaca červená líška.

Vlajka 
Vlajka má podobu štyroch pozdĺžnych pruhov zeleného, bieleho, červeného, zeleného v pomere 2:2:2:4. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti

Pamiatky 
 Gréckokatolícky kostol Najsvätejšej Trojice, jednoloďová klasicistická stavba s polkruhovým ukončením presbytéria a predstavanou vežou z roku 1805. Chrám má hladké fasády členené polkruhovo ukončenými oknami so šambránami. Veža je členená lizénami a ukončená zvonovitou helmicou. 

 Rímskokatolícky kostol sv. Márie Magdalény, jednoloďová neogotická stavba s polygonálnym ukončením presbytéria a predstavanou vežou zo začiatku 20. storočia. Fasády kostola sú členené dekoratívnymi opornými piliermi a oknami s lomeným oblúkom a šambránami. Vstup je riešený ako ústupkový portál s lomeným oblúkom a vimperkom. Veža je ukončená trojuholníkovými štítmi s terčíkom s hodinami, nárožnými chŕličmi a ihlancovou helmicou.

Referencie

Externé odkazy 
Oficiálna stránka obce

 
Obce okresu Trebišov
Kochanovce (okres Bardejov)

Kochanovce sú obec na Slovensku v okrese Bardejov.

História 
Obec založili v pol. 14. stor. na zákupnom práve. Obec je doložená z roku 1384 ako Kohan, neskôr ako Kohanowcze 1773, Kahanovce 1920, Kochanovce 1927; po maďarsky Kohány, Kiskohány. 

Patrila panstvu Tročany, v roku 1427 Jakubovi z Kalnišťa, mala 25 port. Obyvatelia pracovali v poľnohospodárstve a chovali dobytok. V 17. a 18. storočí boli zemepánmi Kohányovci, v 19. storočí tu mali majetky Bánovci. V roku 1787 mala obec 25 domov a 176 obyvateľov, v roku 1828 mala 28 domov a 229 obyvateľov. JRD bolo založené v roku 1952 a v roku 1953 sa rozpadlo, znovu založené bolo v roku 1959. Značná časť obyvateľov pracovala v priemysle v Bar­dejove a Košiciach.

Referencie 

 
Obce okresu Bardejov
Pribeník

Pribeník () je obec na Slovensku v okrese Trebišov.

Kultúra a zaujímavosti

Pamiatky 
 Majlátovský kaštieľ, dvojpodlažná pôvodne neskorobaroková stavba na pôdoryse písmena U s valbovou strechou z roku 1789. Historizujúcou úpravou a nadstavbou prešiel v roku 1899. Od roku 1962 tu sídli stredná odborná škola. Stavba prešla obnovou v rokoch 2007-2008. Miestnosti interiéru sú plochostropé okrem jednej miestnosti s korýtkovou klenbou. Súčasťou objektu je kaplnka Panny Márie s polygonálnym záverom. V jej interiéri sa nachádza klasicistický oltár z prvej polovice 19. storočia. Fasády katieľa sú členené pásovaním v parteri a kordónovou rímsou. Stredný rizalit je orienovaný z jednej strany do dvora a z druhej do záhrady. Je členený pilastrami s dekoratívnymi štukovanými hlavicami a ukončený atikou a manzardovou strechou. Okná kaštieľa majú profilované šambrány a dekoratívne nadokenné rímsy. Kaštieľ sa nachádza v areáli s historickým parkom a hospodárskymi budovami. 

 Reformovaný kostol, jednoloďová klasicistická stavba s polygonálnym záverom a predstavanou vežou. V roku 1904 bola pristavaná veža. V roku 1938 bola realizovaná výmaľba. Veža kostola je členená pilastrami a ukončená korunnou rímsou s terčíkom a zvonovitou helmicou s laternou. 

 Gréckokatolícky kostol Všetkých svätých, jednoloďová neoklasicistická stavba s pravouhlým ukončením presbytéria a predstavanou vežou z roku 1900. Fasády chrámu sú hladké s polkruhovo ukončenými oknami so šambránami. Veža je členená lizénovým rámovaním, v hornej časti pilastrami. Ukončená je trojuholníkovým štítom a barokovou helmicou. 

 Synagóga, eklektická stavba na pôdoryse obdĺžnika zo začiatku 20. storočia. Po druhej svetovej vojne bola využívaná ako sklad hnojív a obilia. Od roku 1996 vlastní objekt obec. V roku 2006 prešla obnovou.  V súčasnosti sa tu nachádza výstavný priestor. Synagóga má fasádu z pohľadovej tehly. Je členená pilastrami a polkruhovo ukončenými oknami s dekoratívnymi šambránami. Priečelie je ukončené atikou so symbolom Dávidovej hviezdy a prelamovanou rímsou.

Školstvo 
V obci pôsobí materská a základná škola 1.-4. ročník, obe s vyučovacím jazykom slovenským a maďarským. Stredné školstvo zastupuje Stredná odborná škola - Szakközépiskola Pribeník. Škola poskytuje vzdelanie v oblasti potravinárstva, agropodnikania a stravovacích služieb.

Referencie

Externé odkazy 
 Oficiálna stránka obce
 Stránka Strednej odbornej škola
 Regón Medzibodrožie- profil obce

 
Obce okresu Trebišov
Parchovany

Parchovany (do roku 1948 Parchoviany) je obec na Slovensku v okrese Trebišov.

Dejiny 
Prvá zmienka o Parchovanoch sa datuje do roku 1320, kedy je obec zapísaná vo forme Parnow.

Kultúra a zaujímavosti

Pamiatky 
 Rímskokatolícky kostol sv. Štefana kráľa, dvojloďová neogotická stavba s polygonálnym ukončením presbytéria a predstavanou vežou z rokov 1899-1900. Stojí na mieste staršej gotickej stavby zo 14. storočia. Interiér je zaklenutý krížovou klenbou. Zariadenie kostola pochádza z doby jeho výstavby. Hlavný oltár so sochou sv. Štefana je neogotický. Fasáda je členená dekoratívnymi opornými piliermi, oknami s profilovanými šambránami a lomenými oblúkmi a trojuholníkovými štítmi. Portál je riešený ako ústupkový s lomeným oblúkom s vimperkom. Veža má nárožné kvádrovanie, horizontálne členenie kordónovými rímsami, ukončená je trojuholnákovým štítom a ihlancovou uhelmicou. 

 V obci pôvodne stál honosný neogotický kaštieľ Andrášiovcov z obdobia okolo roku 1860. Staviteľom sídla bol Emanuel Andráši, uhorský gróf, veľkopodnikateľ a politik. Kaštieľ vyhorel v roku 1901 a definitívne bol zničený počas druhej svetovej vojny.

Občianska vybavenosť 
V Parchovanoch pôsobí viacero podnikateľských subjektov, je tu dobre rozvinutá obchodná sieť, základná aj materská škola, zdravotné stredisko, dom smútku. V dome služieb je pošta, predajňa kvetov a knižnica. Už 40 rokov tu pôsobí folklórna skupina Parchovianka, prezentujúca miestne ľudové tradície. V modernej obci Parchovany s pričlenenou časťou Božčice dnes žije1 964 obyvateľov.

Referencie

Externé odkazy 
 Oficiálna stránka obce
 Apsida.sk- profil gotického kostola

 
Obce okresu Trebišov
Nižný Žipov

Nižný Žipov je obec na Slovensku v okrese Trebišov.

Kultúra a zaujímavosti

Pamiatky 
 Gréckokatolícky kostol Ochrany Presvätej Bohorodičky, jednoloďová neskorobaroková stavba s polkruhovým ukončením presbytéria a predstavanou vežou z roku 1793. Úpravami prešiel v rokoch 1900, 1921 a 1950. Interiér je zaklenutý valenou klenbou. Ikonostas pochádza z roku 1957. Fasády kostola sú členené lizénovými rámami, okná so šambránami sú polkruhovo ukončené. Veža je členená kordónyvými rímsami a pilastrami, ukončená je korunnou rímsou s terčíkom a barokovou helmicou s laternou. 

 Reformovaný kostol, jednoloďová klasicistická stavba s pravouhlým záverom a mierne predstavanou vežou z roku 1811. V roku 1827 bola pristavaná veža. V roku 1920 kostol vyhorel aj so zariadením, v roku 1922 bol obnovený. Interiér je plochostropý. Zariadenie kostola je novodobé. Veža kostola je dekorovaná zaoblením nároží, členená pilastrami a ukončená ihlancovou helmicou. Polkruhovo ukončené okná majú šambrány s klenákmi. 

 Rímskokatolícky kostol Povýšenia sv. Kríža, jednoloďová neobaroková stavba s polygonálnym ukončením presbytéria a predstavanou vežou z roku 1911. Stojí na mieste staršej stavby z roku 1799. Zariadenie kostola pochádza z doby jeho výstavby. Z pôvodného kostola sa tu nachádza obraz Piety z 18. storočia, sv. Anna od T. Rimisza z druhej polovice 19. storočia a sv. Ondrej od I. Révésza z roku 1871. Fasády kostola sú členené lizénami. Veža je horizontálne členená kordónovými rímsami, vertikálne pilastrami a ukončená korunnou rímsou s terčíkom a ihlancovu helmicou.

Referencie

Externé odkazy 
 Oficiálna stránka obce

 
Obce okresu Trebišov